ابو عباس فیومی

احمد بن محمد بن علی مقرئ المعروف ابو عباس فیومی ایک زبان شناس، خطیب اور فقیہ تھے۔ آپ مصر کے شہر فیوم میں پیدا ہوئے اور وہیں نشو و نما پائی، پھر شام کے شہر حماہ کی طرف ہجرت کی اور وہیں سکونت اختیار کی۔ آپ مصباح منير کے مصنف ہیں۔الأعلام للزركلي (1/224)، موقع الموسوعة الشاملة 
 سوانح حیات 
ان کا پورا نام احمد بن محمد بن علی شہاب الدین ابو عباس خطيب فقيہ لغوی فیومی ہے۔ وہ آٹھویں صدی ہجری کے جلیل القدر علما میں شمار ہوتے ہیں۔ آپ نے مصباح منير في غريب شرح الكبير فی اللغة تصنیف کیا۔

آپ نے ابتدائی تعلیم فیوم (مصر) میں حاصل کی اور عربی زبان میں مہارت حاصل کی۔ آپ کا تعلق مشہور نحوی ابوحيان محمد بن یوسف الغرناطي (م 745ھ) سے رہا اور انہی سے آپ نے عربی زبان و لغت کے علوم اخذ کیے۔ اس کے علاوہ دیگر علومِ عربیہ سے بھی واقفیت حاصل کی۔ آپ نے قراءات کی تعلیم حاصل کی اور فقہ شافعی میں مہارت پیدا کی، ساتھ ہی ایک بلند پایہ خطیب بھی تھے۔

بعد ازاں آپ مصر سے ہجرت کر کے شام کے شہر حماة میں مقیم ہوئے۔ جب حماة کے حکمران الملک مؤيد اسماعیل عماد الدين ايوبی (ملقب ابو الفداء، 672-732ھ / 1273-1331م) نے جامع الدہشة شعبان 727ھ میں تعمیر کیا، تو اس نے الفیومی کو وہاں خطابت کے لیے مقرر کیا۔ وہ فقیہ اور زبان و ادب کے عالم اور شافعی المذہب امام تھے۔

آپ کے صاحبزادے محمود بن احمد ابو الثناء ہمذانی فیومی پیدا ہوئے، جو "ابن خطيب الدہشة" کے نام سے مشہور ہوئے۔ وہ 750ھ / 1349ء میں پیدا ہوئے اور 834ھ / 1431ء میں حماة ہی میں وفات پائی۔نبذة عن الفيومي، موقع المكتبة الشاملة 
 تصانیف 
ابو عباس فیومی کی اہم تصانیف یہ ہیں:

مصباح المنير في غريب الشرح الكبير

ديوان خطب

شرح عروض ابن الحاجب

نثر الجمان في تراجم الأعيان

مختصر معالم التنزيل للبغوی حسين بن مسعود

 حوالہ جات 

زمرہ:عرب ماہرین لسانیات
زمرہ:شوافع
زمرہ:ویکی ڈیٹا والے صفحات
زمرہ:کارہائے نمایاں ویکی ڈیٹا سے ماخوذ
زمرہ:ویکی ڈیٹا سے ماخوذ پیشہ ورانہ زبان
زمرہ:صفحات مع خاصیت P103
زمرہ:صفحات مع استعمال P20 خاصیت
زمرہ:صفحات مع ویکی ڈیٹا حوالہ جات
زمرہ:1368ء کی وفیات
زمرہ:صفحات مع استعمال P19 خاصیت
زمرہ:فیوم کی پیدائشیں
زمرہ:1291ء کی پیدائشیں
زمرہ:750ھ کی پیدائشیں
زمرہ:834ھ کی وفیات
زمرہ:حماۃ کی شخصیات
زمرہ:مصری ماہرین لسانیات
زمرہ:مصری مصنفین